CELEX: 32012R0815
Language: fi
Date: 2012-09-13 00:00:00
Title: Komission täytäntöönpanoasetus (EU) N:o 815/2012, annettu 13 päivänä syyskuuta 2012 , neuvoston asetuksen (EU) N:o 904/2010 soveltamista koskevista yksityiskohtaisista säännöistä televiestintäpalveluja, radio- ja televisiolähetyspalveluja tai sähköisiä palveluja muille kuin verovelvollisille suorittavia sijoittautumattomia verovelvollisia koskevien erityisjärjestelmien osalta

14.9.2012   
            
            
               FI
            
            
               Euroopan unionin virallinen lehti
            
            
               L 249/3
            
         KOMISSION TÄYTÄNTÖÖNPANOASETUS (EU) N:o 815/2012,
   annettu 13 päivänä syyskuuta 2012,
   neuvoston asetuksen (EU) N:o 904/2010 soveltamista koskevista yksityiskohtaisista säännöistä televiestintäpalveluja, radio- ja televisiolähetyspalveluja tai sähköisiä palveluja muille kuin verovelvollisille suorittavia sijoittautumattomia verovelvollisia koskevien erityisjärjestelmien osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon hallinnollisesta yhteistyöstä ja petosten torjunnasta arvonlisäverotuksen alalla 7 päivänä lokakuuta 2010 annetun neuvoston asetuksen (EU) N:o 904/2010 (1) ja erityisesti sen 44 artiklan 1 kohdan, 44 artiklan 2 kohdan toisen alakohdan, 45 artiklan 1 ja 2 kohdan sekä 51 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EU) N:o 904/2010 vahvistetaan säännöt hallinnolliselle yhteistyölle ja petosten torjunnalle arvonlisäveroalalla. Asetuksen (EU) N:o 904/2010 44 ja 45 artikla koskevat nimenomaisesti yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (2) XII osaston 6 luvussa säädettyjä televiestintäpalvelujen, radio- ja televisiolähetyspalvelujen ja sähköisten palvelujen erityisjärjestelmiä koskevaa tietojenvaihtoa. Näissä erityisjärjestelmissä muualle kuin kulutusjäsenvaltioon sijoittautunut verovelvollinen ilmoittaa kulutusjäsenvaltiossa suoritetusta asiaankuuluvasta myynnistä maksettavan arvonlisäveron tunnistamisjäsenvaltion sähköisen rajapinnan kautta (yksi yhteyspiste).
            
         
               (2)
            
            
               Jäsenvaltioiden on kerättävä tietyt tällaisten erityisjärjestelmien mukaisesti suoritettuja liiketoimia koskevat tiedot ja vaihdettava ne keskenään. Tämä koskee ennen kaikkea tunnistamistietojen vaihtamista ja arvonlisäveroilmoituksissa olevien tietojen, mukaan lukien arvonlisäveroilmoituksiin tehdyt korjaukset, keräämistä ja vaihtamista jäsenvaltioiden välillä.
            
         
               (3)
            
            
               Jotta tietojen vaihtaminen yhdenmukaisella tavalla voitaisiin varmistaa, on tarpeen vahvistaa tällaista vaihtoa, mukaan lukien yhteinen sähköinen viesti, koskevat tekniset yksityiskohdat. Tämän ansiosta teknisiä ja toiminnallisia eritelmiä voitaisiin kehittää yhdenmukaisella tavalla, koska ne olisivat säänneltyjen puitteiden mukaiset.
            
         
               (4)
            
            
               Tietyt tunnistamistietojen muuttumista koskevat tiedot, kuten erityisjärjestelmistä poistaminen, erityisjärjestelmän käytön vapaaehtoinen lopettaminen ja tunnistamisjäsenvaltion muuttuminen, olisi myös vaihdettava viipymättä yhdenmukaisella tavalla, jotta jäsenvaltiot voisivat valvoa erityisjärjestelmän moitteetonta soveltamista ja torjua petokset. Tätä varten olisi vahvistettava yhteiset järjestelyt tällaisten tietojen sähköisesti tapahtuvalle vaihdolle.
            
         
               (5)
            
            
               Jotta hallinnollinen taakka pysyisi mahdollisimman pienenä, on tarpeen vahvistaa sähköistä rajapintaa koskevat tietyt vaatimukset, joiden avulla verovelvollisten on helpompi antaa tunnistamistiedot ja arvonlisäveroilmoitukset. Jäsenvaltioita ei tulisi estää tarjoamasta lisätoimintoja hallinnollisen taakan vähentämiseksi entisestään.
            
         
               (6)
            
            
               Jotta varmistetaan, että järjestelmään rekisteröitymistä koskevat tiedot ja järjestelmässä annetut arvonlisäveroilmoitukset voidaan toimittaa ja käsitellä tehokkaalla tavalla, jäsenvaltioiden olisi kehitettävä sähköisiä rajapintojaan yhdenmukaisella tavalla. Sen vuoksi on tarpeen vahvistaa yhteinen sähköinen viesti kyseisten tietojen toimittamiselle.
            
         
               (7)
            
            
               On tarpeen selventää, mitä tietoja on annettava silloin, kun erityisjärjestelmien mukaista myyntiä ei ollut tiettynä aikana yhdessä tai missään jäsenvaltiossa.
            
         
               (8)
            
            
               Jotta jäsenvaltiot ja verovelvolliset voisivat myöhemmissä tiedonannoissaan, kuten veron maksamista koskevissa tiedonannoissaan, viitata arvonlisäveroilmoituksiin yksiselitteisellä tavalla, tunnistamisjäsenvaltion olisi annettava kullekin arvonlisäveroilmoitukselle yksilöllinen viitenumero.
            
         
               (9)
            
            
               Tätä asetusta olisi sovellettava siitä päivästä, jona asetuksen (EU) N:o 904/2010 44 ja 45 artiklan soveltaminen alkaa.
            
         
               (10)
            
            
               Tässä asetuksessa säädetyt toimenpiteet ovat hallinnollisen yhteistyön pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Määritelmät
   Tässä asetuksessa tarkoitetaan
   
               1)
            
            
               ’muulla kuin unionin järjestelmällä’ direktiivin 2006/112/EY XII osaston 6 luvun 2 jaksossa säädettyä erityisjärjestelmää, joka koskee yhteisöön sijoittautumattomien verovelvollisten suorittamia televiestintäpalveluja, radio- ja televisiolähetyspalveluja tai sähköisiä palveluja;
            
         
               2)
            
            
               ’unionin järjestelmällä’ direktiivin 2006/112/EY XII osaston 6 luvun 3 jaksossa säädettyä erityisjärjestelmää, joka koskee muualle yhteisöön kuin kulutusjäsenvaltioon sijoittautuneiden verovelvollisten suorittamia televiestintäpalveluja, radio- ja televisiolähetyspalveluja tai sähköisiä palveluja;
            
         
               3)
            
            
               ’erityisjärjestelmillä’ muuta kuin unionin järjestelmää ja unionin järjestelmää.
            
         2 artikla
   Sähköisen rajapinnan toiminnot
   Tunnistamisjäsenvaltion sähköisessä rajapinnassa, jonka kautta verovelvollinen rekisteröityy jonkin erityisjärjestelmän käyttäjäksi ja antaa kyseisen järjestelmän mukaiset arvonlisäveroilmoitukset tunnistamisjäsenvaltiolle, on oltava seuraavat toiminnot:
   
               a)
            
            
               siinä on oltava valmius tallentaa direktiivin 2006/112/EY 361 artiklan mukaiset tunnistetiedot tai direktiivin 2006/112/EY 365 ja 369 g artiklan mukaiset arvonlisäveroilmoitukset ennen niiden antamista;
            
         
               b)
            
            
               sen on mahdollistettava se, että verovelvollinen antaa arvonlisäveroilmoituksiin liittyvät asiaankuuluvat tiedot sähköisellä tiedostojen siirrolla tunnistamisjäsenvaltion vahvistamien edellytysten mukaisesti.
            
         3 artikla
   Tunnistetietojen toimittaminen
   1.   Tunnistamisjäsenvaltion on toimitettava muille jäsenvaltioille CCN/CSI-verkon kautta seuraavat tiedot:
   
               a)
            
            
               tiedot, joista muuta kuin unionin järjestelmää käyttävä verovelvollinen voidaan yksilöidä;
            
         
               b)
            
            
               vastaavat tiedot, joista unionin järjestelmää käyttävä verovelvollinen voidaan yksilöidä;
            
         
               c)
            
            
               annettu tunnistenumero.
            
         Ensimmäisessä alakohdassa tarkoitettujen tietojen toimittamisessa on käytettävä liitteessä I vahvistettua yhteistä sähköistä viestiä. Liitteessä I vahvistetun yhteisen sähköisen viestin saraketta B on käytettävä muussa kuin unionin järjestelmässä ja sen saraketta C unionin järjestelmässä.
   2.   Tunnistamisjäsenvaltion on viipymättä ilmoitettava muille jäsenvaltioille CCN/CSI-verkon kautta tämän asetuksen liitteessä II vahvistettua yhteistä sähköistä viestiä käyttäen, jos verovelvollinen
   
               a)
            
            
               poistetaan jostakin erityisjärjestelmästä;
            
         
               b)
            
            
               vapaaehtoisesti lopettaa jonkin erityisjärjestelmän käytön;
            
         
               c)
            
            
               muuttaa tunnistamisjäsenvaltiota unionin järjestelmässä.
            
         4 artikla
   Verovelvollisen arvonlisäveroilmoituksen antaminen
   1.   Verovelvollisen on annettava arvonlisäveroilmoitukset ja direktiivin 2006/112/EY 365 ja 369 g artiklan mukaiset tiedot tunnistamisjäsenvaltiolle tämän asetuksen liitteessä III vahvistettua yhteistä sähköistä viestiä käyttäen. Liitteessä III vahvistetun yhteisen sähköisen viestin saraketta B on käytettävä muussa kuin unionin järjestelmässä ja sen saraketta C unionin järjestelmässä.
   2.   Kun verovelvollisella ei ole erityisjärjestelmien mukaisia palvelusuorituksia missään jäsenvaltiossa palautusaikana, alv-nollailmoitus on annettava. Tätä varten täytetään liitteessä III vahvistetun yhteisen sähköisen viestin 1, 2 ja 21 kohta, kun kyseessä on unionin järjestelmä, ja sen 1, 2 ja 11 kohta, kun kyseessä on muu kuin unionin järjestelmä.
   3.   Verovelvollisen on ainoastaan merkittävä kulutusjäsenvaltioon liittyvät ja sijoittautumisjäsenvaltiosta hankitut suoritukset, jos erityisjärjestelmien mukaisia palvelusuorituksia on tapahtunut kyseisessä jäsenvaltiossa palautusaikana tai niitä on hankittu kyseisestä jäsenvaltiosta palautusaikana.
   5 artikla
   Arvonlisäveroilmoituksissa olevien tietojen toimittaminen
   Tunnistamisjäsenvaltion on lähetettävä 4 artiklan 1 kohdassa tarkoitetussa arvonlisäveroilmoituksessa olevat tiedot kaikille arvonlisäveroilmoituksessa mainittaville kulutus- ja sijoittautumisjäsenvaltioille CCN/CSI-verkon kautta tämän asetuksen liitteessä III vahvistettua yhteistä sähköistä viestiä käyttäen.
   Ensimmäisen kohdan soveltamiseksi tunnistamisjäsenvaltion on toimitettava kulutus- ja sijoittautumisjäsenvaltiolle, jossa suoritus on tapahtunut tai josta suoritus on hankittu, liitteessä III vahvistetun yhteisen sähköisen viestin 1 osassa olevat yleiset tiedot sekä kyseisen yhteisen sähköisen viestin 2 osassa olevat tiedot kyseiseen kulutus- tai sijoittautumisjäsenvaltioon.
   Tunnistamisjäsenvaltion on toimitettava arvonlisäveroilmoituksessa olevat tiedot ainoastaan niille jäsenvaltioille, jotka mainitaan kyseisessä arvonlisäveroilmoituksessa.
   6 artikla
   Yksilöllinen viitenumero
   Edellä 5 artiklan nojalla toimitetuissa tiedoissa on oltavat tunnistamisjäsenvaltion antama viitenumero, josta asianomainen arvonlisäveroilmoitus voidaan yksilöidä.
   7 artikla
   Korjaukset arvonlisäveroilmoituksiin
   Tunnistamisjäsenvaltion on annettava verovelvolliselle mahdollisuus korjata arvonlisäveroilmoitukset 2 artiklassa tarkoitetun sähköisen rajapinnan kautta. Tunnistamisjäsenvaltion on toimitettava korjauksia koskevat tiedot asianomaisille kulutus- ja sijoittautumisjäsenvaltioille 5 artiklan mukaisesti ja vahvistettava kyseisten tietojen aikaleima.
   8 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2015.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä syyskuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 12.10.2010, s. 1.
   
      (2)  EUVL L 347, 11.12.2006, s. 1.
   
      LIITE I
      
         Tunnistetiedot
      
      
                  Sarake A
               
               
                  Sarake B
               
               
                  Sarake C
               
            
                  Kohdan numero
               
               
                  Muu kuin unionin järjestelmä
               
               
                  Unionin järjestelmä
               
            
                  1
               
               
                  Tunnistamisjäsenvaltion direktiivin 2006/112/EY 362 artiklan mukaisesti antama yksilöllinen arvonlisäverotunniste (1)
                  
               
               
                  Tunnistamisjäsenvaltion direktiivin 2006/112/EY 369 d artiklan mukaisesti antama yksilöllinen arvonlisäverotunniste, mukaan lukien maakoodi
               
            
                  2
               
               
                  Kansallinen veronumero, jos sellainen on
               
               
                   
               
            
                  3
               
               
                  Yrityksen nimi
               
               
                  Yrityksen nimi
               
            
                  4
               
               
                  Yrityksen toiminimet, jos eri kuin yrityksen nimi
               
               
                  Yrityksen toiminimet, jos eri kuin yrityksen nimi
               
            
                  5
               
               
                  Koko postiosoite (2)
                  
               
               
                  Koko postiosoite (3)
                  
               
            
                  6
               
               
                  Maa, jossa verovelvollisella on liiketoimipaikkansa
               
               
                  Maa, jossa verovelvollisella on liiketoimipaikkansa, jos se ei sijaitse unionissa
               
            
                  7
               
               
                  Verovelvollisen sähköpostiosoite
               
               
                  Verovelvollisen sähköpostiosoite
               
            
                  8
               
               
                  Verovelvollisen verkkosivut, jos sellainen on
               
               
                  Verovelvollisen verkkosivut, jos sellainen on
               
            
                  9
               
               
                  Yhteyshenkilön nimi
               
               
                  Yhteyshenkilön nimi
               
            
                  10
               
               
                  Puhelinnumero
               
               
                  Puhelinnumero
               
            
                  11
               
               
                  IBAN- tai OBAN-numero
               
               
                  IBAN-numero
               
            
                  12
               
               
                  BIC-numero
               
               
                  BIC-numero
               
            
                  13.1
               
               
                   
               
               
                  Yksilölliset arvonlisäverotunnisteet tai, jos niitä ei ole, niiden jäsenvaltioiden (ei kuitenkaan tunnistamisjäsenvaltion), joissa verovelvollisella on yksi tai useampia kiinteä toimipaikka (4), antamat verorekisterinumerot
               
            
                  14.1
               
               
                   
               
               
                  Muualla kuin tunnistamisjäsenvaltiossa sijaitsevien kiinteiden toimipaikkojen (5) koko postiosoite ja toiminimet.
               
            
                  15.1
               
               
                   
               
               
                  Jäsenvaltioiden antamat sijoittautumattoman verovelvollisen yksilölliset arvonlisäverotunnisteet (6)
                  
               
            
                  16
               
               
                  Sähköinen ilmoitus siitä, ettei verovelvollista ole rekisteröity arvonlisäverovelvolliseksi unionissa
               
               
                   
               
            
                  17
               
               
                  Järjestelmän käytön aloittamispäivä (7)
                  
               
               
                  Järjestelmän käytön aloittamispäivä (8)
                  
               
            
                  18
               
               
                  Päivä, jona verovelvollinen esitti hakemuksen järjestelmään rekisteröitymiseksi
               
               
                  Päivä, jona verovelvollinen esitti hakemuksen järjestelmään rekisteröitymiseksi
               
            
                  19
               
               
                  Päivä, jona tunnistamisjäsenvaltio antoi rekisteröintipäätöksen
               
               
                  Päivä, jona tunnistamisjäsenvaltio antoi rekisteröintipäätöksen
               
            
                  20
               
               
                   
               
               
                  Merkintä siitä, onko verovelvollinen alv-ryhmä (9)
                  
               
            
                  21
               
               
                  Tunnistamisjäsenvaltion direktiivin 2006/112/EY 362 tai 369 d artiklan mukaisesti antamat yksilölliset arvonlisäverotunnisteet, jos verovelvollinen on aiemmin käyttänyt jompaakumpaa järjestelmää
               
               
                  Tunnistamisjäsenvaltion direktiivin 2006/112/EY 362 tai 369 d artiklan mukaisesti antamat yksilölliset arvonlisäverotunnisteet, jos verovelvollinen on aiemmin käyttänyt jompaakumpaa järjestelmää
               
            
         (1)  Annetaan seuraavassa muodossa: EUxxxyyyyyz, jossa xxx on tunnistamisjäsenvaltion 3-numeroinen ISO-koodi, yyyyy on tunnistamisjäsenvaltion antama 5-numeroinen koodi ja z on tarkistusnumero.
      
         (2)  Postinumero on merkittävä, jos sellainen on.
      
         (3)  Postinumero on merkittävä, jos sellainen on.
      
         (4)  Kun kiinteitä toimipaikkoja on enemmän kuin yksi, ne merkitään kohtaan 13.1, 13.2 jne.
      
         (5)  Kun kiinteitä toimipaikkoja on enemmän kuin yksi, ne merkitään kohtaan 14.1, 14.2 jne.
      
         (6)  Jos jäsenvaltiot ovat antaneet useamman kuin yhden sijoittautumattoman verovelvollisen arvonlisäverotunnisteen, ne on merkittävä kohtaan 15.1, 15.2 jne.
      
         (7)  Tämä päivä voi tietyissä rajoitetuissa tapauksissa olla varhaisempi kuin päivä, jona järjestelmään on rekisteröity.
      
         (8)  Tämä päivä voi tietyissä rajoitetuissa tapauksissa olla varhaisempi kuin päivä, jona järjestelmään on rekisteröity.
      
         (9)  Tässä rastitaan pelkästään kohta kyllä/ei.
   
   
      LIITE II
      
         Tunnistamisjäsenvaltion rekisterissä olevan verovelvollisen asemaa koskevat tiedot
      
      
                  Tunnistamisjäsenvaltion antama yksittäinen arvonlisäverotunniste, mukaan lukien maakoodi
               
            
                  Päivä, josta alkaen muutos on voimassa
               
               
                  Syyt rekisterissä olevan verovelvollisen aseman muuttumiselle ilmoitetaan seuraavilla koodeilla:
                  
                              (1)
                           
                           
                              Verovelvollinen on ilmoittanut tunnistamisjäsenvaltiolle lopettaneensa televiestintäpalvelujen, radio- ja televisiopalvelujen tai sähköisten palvelujen suoritukset.
                           
                        
                              (2)
                           
                           
                              Tunnistamisjäsenvaltio olettaa, ettei erityisjärjestelmään kuuluvalla verovelvollisella ole enää verollisia toimia.
                           
                        
                              (3)
                           
                           
                              Verovelvollinen ei enää täytä erityisjärjestelmän käyttöä koskevia edellytyksiä.
                           
                        
                              (4)
                           
                           
                              Verovelvollinen jättää jatkuvasti noudattamatta erityisjärjestelmää koskevia sääntöjä.
                           
                        
                              (5)
                           
                           
                              Verovelvollinen on vapaaehtoisesti pyytänyt järjestelmän käytön lopettamista.
                           
                        
                              (6)
                           
                           
                              Verovelvollinen on hakenut rekisteröitymistä uudessa tunnistamisjäsenvaltiossa.
                           
                        
            
   
      LIITE III
      
         Arvonlisäveroilmoitukset
      
      
                  
                     1 osa:   Yleiset tiedot
                  
               
            
                  Sarake A
               
               
                  Sarake B
               
               
                  Sarake C
               
            
                  Kohdan numero
               
               
                  Muu kuin unionin järjestelmä
               
               
                  Unionin järjestelmä
               
            
                  
                     Yksilöllinen viitenumero
                      (1)
                  
               
            
                  1
               
               
                  Tunnistamisjäsenvaltion direktiivin 2006/112/EY 362 artiklan mukaisesti antama yksilöllinen arvonlisäverotunniste
               
               
                  Tunnistamisjäsenvaltion direktiivin 2006/112/EY 369 d artiklan mukaisesti antama yksilöllinen arvonlisäverotunniste, mukaan lukien maakoodi
               
            
                  2
               
               
                  Arvonlisäverokausi (2)
                  
               
               
                  Arvonlisäverokausi (3)
                  
               
            
                  2 a
               
               
                  Kauden alkamis- ja päättymispäivä (4)
                  
               
               
                  Kauden alkamis- ja päättymispäivä (5)
                  
               
            
                  3
               
               
                  Valuutta
               
               
                  Valuutta
               
            
                  
                     2 osa:   Täytetään kaikista kulutusjäsenvaltioista, joissa arvonlisäveroa on maksettava
                      (6)
                  
               
            
                  2 a)   Suoritukset tunnistamisjäsenvaltiossa sijaitsevasta liiketoimipaikasta tai kiinteästä toimipaikasta
                  
               
            
                  4.1
               
               
                  Kulutusjäsenvaltion maakoodi
               
               
                  Kulutusjäsenvaltion maakoodi
               
            
                  5.1
               
               
                  Kulutusjäsenvaltion yleinen arvonlisäverokanta
               
               
                  Kulutusjäsenvaltion yleinen arvonlisäverokanta
               
            
                  6.1
               
               
                  Kulutusjäsenvaltion alennettu arvonlisäverokanta
               
               
                  Kulutusjäsenvaltion alennettu arvonlisäverokanta
               
            
                  7.1
               
               
                  Veron peruste yleisellä verokannalla
               
               
                  Veron peruste yleisellä verokannalla
               
            
                  8.1
               
               
                  Arvonlisäveron määrä yleisellä verokannalla
               
               
                  Arvonlisäveron määrä yleisellä verokannalla
               
            
                  9.1
               
               
                  Veron peruste alennetulla verokannalla
               
               
                  Veron peruste alennetulla verokannalla
               
            
                  10.1
               
               
                  Arvonlisäveron määrä alennetulla verokannalla
               
               
                  Arvonlisäveron määrä alennetulla verokannalla
               
            
                  11.1
               
               
                  Maksettava arvonlisävero yhteensä
               
               
                  Tunnistamisjäsenvaltiossa sijaitsevasta liiketoimipaikasta tai kiinteästä toimipaikasta suoritetuista palveluista maksettava arvonlisävero kokonaisuudessaan
               
            
                  2 b)   Suoritukset muualla kuin tunnistamisjäsenvaltiossa sijaitsevista kiinteistä toimipaikoista
                      (7)
                  
               
            
                  12.1
               
               
                   
               
               
                  Kulutusjäsenvaltion maakoodi
               
            
                  13.1
               
               
                   
               
               
                  Kulutusjäsenvaltion yleinen arvonlisäverokanta
               
            
                  14.1
               
               
                   
               
               
                  Kulutusjäsenvaltion alennettu arvonlisäverokanta
               
            
                  15.1
               
               
                   
               
               
                  Yksilöllinen arvonlisäverotunniste tai, jos sitä ei ole, sen jäsenvaltion antama verorekisterinumero, jossa kiinteä toimipaikka sijaitsee, mukaan lukien maakoodi
               
            
                  16.1
               
               
                   
               
               
                  Veron peruste yleisellä verokannalla
               
            
                  17.1
               
               
                   
               
               
                  Arvonlisäveron määrä yleisellä verokannalla
               
            
                  18.1
               
               
                   
               
               
                  Veron peruste alennetulla verokannalla
               
            
                  19.1
               
               
                   
               
               
                  Arvonlisäveron määrä alennetulla verokannalla
               
            
                  20.1
               
               
                   
               
               
                  Muualla kuin tunnistamisjäsenvaltiossa sijaitsevasta kiinteästä toimipaikasta suoritetuista palveluista maksettava arvonlisävero kokonaisuudessaan
               
            
                  2 c)   Tunnistamisjäsenvaltiossa sijaitsevan liiketoimipaikan tai kiinteän toimipaikan sekä kaikissa muissa jäsenvaltioissa sijaitsevien kiinteiden toimipaikkojen loppusumma
                  
               
            
                  21.1
               
               
                   
               
               
                  Kaikkien toimipaikkojen maksettavaksi lankeava arvonlisäveron määrä (kohta 11.1 + kohta 11.2 … + kohta 20.1 + kohta 20.2 …)
               
            
         (1)  Tunnistamisjäsenvaltion antamassa yksilöllisessä viitenumerossa on tunnistamisjäsenvaltion maakoodi, arvonlisäverotunniste ja ajanjakso (esim. GB/xxxxxxxxx/Q1.yy) sekä kunkin toisinnon aikaleima. Tunnistamisjäsenvaltion on annettava numero, ennen kuin arvonlisäveroilmoitus toimitetaan muille asianomaisille jäsenvaltioille.
      
         (2)  Neljänneskalenterivuodet: Q1.yyyy – Q2.yyyy – Q3.yyyy Q4.yyyy
      
         (3)  Neljänneskalenterivuodet: Q1.yyyy – Q2.yyyy – Q3.yyyy Q4.yyyy
      
         (4)  Täytetään ainoastaan, jos verovelvollinen antaa useamman kuin yhden arvonlisäveroilmoituksen samaa neljännesvuotta varten. Koskee kalenteripäiviä: pp.kk.vvvv–pp.kk.vvvv.
      
         (5)  Täytetään ainoastaan, jos verovelvollinen antaa useamman kuin yhden arvonlisäveroilmoituksen samaa neljännesvuotta varten. Koskee kalenteripäiviä: pp.kk.vvvv–pp.kk.vvvv.
      
         (6)  Kun kulutusjäsenvaltioita on enemmän kuin yksi (tai jos kulutusjäsenvaltion arvonlisäverokanta on muuttunut kesken neljänneskalenterivuotta), ne on merkittävä kohtaan 4.2, 5.2, 6.2 jne.
      
         (7)  Kun toimipaikkoja on enemmän kuin yksi, ne on merkittävä kohtaan 12.1.2, 13.1.2, 14.1.2 jne.